ddrg/super_eurlex huggingface dataset:
Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - ΚΕΦΑΛΑΙΟ ΙV - XΩΡΟΣ ΕΛΕΥΘΕΡΙΑΣ, ΑΣΦΑΛΕΙΑΣ ΚΑΙ ΔΙΚΑΙΟΣΥΝΗΣ - Τμήμα 1 - Γενικές διατάξεις - Άρθρο III-263



Επίσημη Εφημερίδα αριθ. 310 της 16/12/2004 σ. 0114 - 0114



Άρθρο ΙΙΙ-263 Το Συμβούλιο εκδίδει ευρωπαϊκούς κανονισμούς για να εξασφαλίζει τη διοικητική συνεργασία μεταξύ των αρμόδιων υπηρεσιών των κρατών μελών στους τομείς που καλύπτονται από το παρόν κεφάλαιο καθώς και μεταξύ των εν λόγω υπηρεσιών και της Επιτροπής. Αποφασίζει ύστερα από πρόταση της Επιτροπής, με την επιφύλαξη του άρθρου ΙΙΙ-264, και μετά από διαβούλευση με το Ευρωπαϊκό Κοινοβούλιο. --------------------------------------------------
Άρθρο ΙΙΙ-201

1. Σε περίπτωση δυσχερειών ή σοβαρής απειλής δυσχερειών στο ισοζύγιο πληρωμών ενός κράτους μέλους για το οποίο ισχύει παρέκκλιση, οι οποίες οφείλονται είτε σε ολική διατάραξη του ισοζυγίου πληρωμών είτε στο είδος των συναλλαγματικών αποθεμάτων που διαθέτει, και οι οποίες ενδέχεται ιδίως να θέσουν σε κίνδυνο τη λειτουργία της εσωτερικής αγοράς ή την υλοποίηση της κοινής εμπορικής πολιτικής, η Επιτροπή εξετάζει αμελλητί την κατάσταση του κράτους αυτού, καθώς και τα μέτρα που αυτό έλαβε ή δύναται να λάβει σύμφωνα με το Σύνταγμα, κάνοντας χρήση όλων των μέσων που διαθέτει. Η Επιτροπή υποδεικνύει μέτρα, τη λήψη των οποίων συνιστά στο ενδιαφερόμενο κράτος μέλος.

Εάν η δράση που ανέλαβε ένα κράτος μέλος για το οποίο ισχύει παρέκκλιση και τα μέτρα που υπέδειξε η Επιτροπή αποδεικνύονται ανεπαρκή για να εξαλείψουν τις δυσχέρειες ή την απειλή δυσχερειών, η Επιτροπή, μετά από διαβούλευση με την Οικονομική και Δημοσιονομική Επιτροπή, συνιστά στο Συμβούλιο την παροχή αμοιβαίας συνδρομής και τις πρόσφορες μεθοδεύσεις.

Η Επιτροπή ενημερώνει τακτικά το Συμβούλιο για την κατάσταση και την εξέλιξη της.

2. Το Συμβούλιο εκδίδει τους ευρωπαϊκούς κανονισμούς ή αποφάσεις σχετικά με την παροχή της αμοιβαίας συνδρομής και τον καθορισμό των όρων και των λεπτομερειών της. Η αμοιβαία συνδρομή δύναται ιδίως να συνίσταται:

α) σε συντονισμένη δράση ενώπιον άλλων διεθνών οργανισμών, στους οποίους τα κράτη μέλη για τα οποία ισχύει παρέκκλιση δύνανται να προσφεύγουν,

β) σε μέτρα που είναι αναγκαία για την αποφυγή εκτροπών του εμπορίου, όταν το ευρισκόμενο σε δυσχέρεια κράτος μέλος για το οποίο ισχύει παρέκκλιση διατηρεί ή επανεισάγει ποσοτικούς περιορισμούς έναντι τρίτων χωρών,

γ) σε χορήγηση περιορισμένων πιστώσεων εκ μέρους άλλων κρατών μελών, εφόσον αυτά συμφωνούν.

3. Εάν το Συμβούλιο δεν παράσχει την αμοιβαία συνδρομή που προτείνει η Επιτροπή ή εάν η παρασχεθείσα αμοιβαία συνδρομή και τα ληφθέντα μέτρα είναι ανεπαρκή, η Επιτροπή επιτρέπει στο κράτος μέλος που ευρίσκεται σε δυσχέρεια και για το οποίο ισχύει παρέκκλιση να λάβει μέτρα διασφάλισης, οι όροι και οι λεπτομέρειες των οποίων καθορίζονται από την Επιτροπή.

Το Συμβούλιο μπορεί να ανακαλεί την άδεια αυτή και να τροποποιεί τους όρους και τις λεπτομέρειές της.

--------------------------------------------------
Άρθρο Ι-50

Διαφάνεια των εργασιών των θεσμικών και λοιπών οργάνων και οργανισμών της Ένωσης

1. Προκειμένου να προωθήσουν τη χρηστή διακυβέρνηση και να διασφαλίσουν τη συμμετοχή της κοινωνίας των πολιτών, τα θεσμικά και λοιπά όργανα και οι οργανισμοί της Ένωσης διεξάγουν τις εργασίες τους όσο το δυνατόν πιο ανοιχτά.

2. Το Ευρωπαϊκό Κοινοβούλιο συνεδριάζει δημόσια, καθώς και το Συμβούλιο όταν συσκέπτεται και ψηφίζει επί σχεδίου νομοθετικής πράξης.

3. Κάθε πολίτης της Ένωσης και κάθε φυσικό ή νομικό πρόσωπο το οποίο κατοικεί ή έχει την καταστατική του έδρα σε κράτος μέλος έχει δικαίωμα πρόσβασης στα έγγραφα των θεσμικών και λοιπών οργάνων και των οργανισμών της Ένωσης ανεξαρτήτως της μορφής και του τύπου των εν λόγω εγγράφων, υπό τους όρους του Μέρους ΙΙΙ.

Ευρωπαϊκός νόμος ορίζει τις γενικές αρχές και τους περιορισμούς που διέπουν, για λόγους δημοσίου ή ιδιωτικού συμφέροντος, την άσκηση του δικαιώματος πρόσβασης στα εν λόγω έγγραφα.

4. Κάθε θεσμικό ή άλλο όργανο ή οργανισμός θεσπίζει στον εσωτερικό του κανονισμό ειδικές διατάξεις για την πρόσβαση στα έγγραφά του, σύμφωνα με τον ευρωπαϊκό νόμο της παραγράφου 3.

--------------------------------------------------
Άρθρο ΙΙΙ-257

1. Η Ένωση συγκροτεί χώρο ελευθερίας, ασφάλειας και δικαιοσύνης, με σεβασμό των θεμελιωδών δικαιωμάτων και των διαφορετικών νομικών συστημάτων και παραδόσεων των κρατών μελών.

2. Εξασφαλίζει την απουσία ελέγχων των προσώπων στα εσωτερικά σύνορα και αναπτύσσει κοινή πολιτική στους τομείς του ασύλου, της μετανάστευσης και του ελέγχου των εξωτερικών συνόρων, η οποία βασίζεται στην αλληλεγγύη μεταξύ των κρατών μελών και είναι δίκαιη έναντι των υπηκόων τρίτων χωρών. Για τους σκοπούς του παρόντος κεφαλαίου, οι ανιθαγενείς εξομοιώνονται με τους υπηκόους των τρίτων χωρών.

3. Η Ένωση καταβάλλει προσπάθεια για να εξασφαλίζει υψηλό επίπεδο ασφάλειας με τη θέσπιση μέτρων πρόληψης και καταπολέμησης της εγκληματικότητας, του ρατσισμού και της ξενοφοβίας, μέτρων συντονισμού και συνεργασίας μεταξύ αστυνομικών και δικαστικών αρχών και των λοιπών αρμοδίων αρχών καθώς και με την αμοιβαία αναγνώριση των δικαστικών αποφάσεων σε ποινικές υποθέσεις και, εάν χρειάζεται, την προσέγγιση των ποινικών νομοθεσιών.

4. Η Ένωση διευκολύνει την πρόσβαση στη δικαιοσύνη, ιδίως με την αρχή της αμοιβαίας αναγνώρισης των δικαστικών και εξώδικων αποφάσεων σε αστικές υποθέσεις.

--------------------------------------------------
12004V007

Συνθήκη για τη θέσπιση Συντάγματος της Ευρώπης - ΜΕΡΟΣ Ι - ΤΙΤΛΟΣ I - ΟΡΙΣΜΟΣ ΚΑΙ ΣΤΟΧΟΙ ΤΗΣ ΕΝΩΣΗΣ - Άρθρο I-7



Επίσημη Εφημερίδα αριθ. 310 της 16/12/2004 σ. 0013 - 0013
46. Δήλωση του Ηνωμένου Βασιλείου της Μεγάλης Βρετανίας και της Βορείου Ιρλανδίας σχετικά με τον ορισμό του όρου "υπήκοοι"

Όσον αφορά τη Συνθήκη για τη θέσπιση Συντάγματος της Ευρώπης ή τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, ή οποιαδήποτε εκ των πράξεων οι οποίες απορρέουν από τις Συνθήκες αυτές ή εξακολουθούν να ισχύουν δυνάμει των Συνθηκών αυτών, το Ηνωμένο Βασίλειο επαναλαμβάνει τη δήλωσή του της 31ης Δεκεμβρίου 1982 σχετικά με τον ορισμό του όρου "υπήκοοι", με τη διαφορά ότι η αναφορά στους "πολίτες των εξαρτημένων βρετανικών εδαφών" θα νοείται ως αναφορά στους "πολίτες των βρετανικών υπερπόντιων εδαφών".

--------------------------------------------------
12003T022

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος τριτο : Παγιεσ .ιατάξεισ - Τιτλος II : Αλλες διαταξεις - Άρθρο 22



Επίσημη Εφημερίδα αριθ. L 236 της 23/09/2003 σ. 0039 - 0039
12003T059

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πεμπτο : Διαταξεις περι της εφαρμογης της παρουσας πραξης - Τιτλος II : Εφαρμοσιμοτητα των πραξεων των οργανων - Άρθρο 59



Επίσημη Εφημερίδα αριθ. L 236 της 23/09/2003 σ. 0048 - 0048
1. ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΕΜΠΟΡΕΥΜΑΤΩΝ

32001 L 0083: Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ L 311, 28.11.2001, σ. 67).

Κατά παρέκκλιση των απαιτήσεων ποιότητας, ασφάλειας και αποτελεσματικότητας που ορίζονται στην οδηγία 2001/83/ΕΚ, οι άδειες κυκλοφορίας των φαρμακευτικών προϊόντων του καταλόγου (στο Προσάρτημα του παρόντος Παραρτήματος που έδωσε η Κύπρος σε μια γλώσσα) οι οποίες έχουν εκδοθεί δυνάμει του κυπριακού δικαίου πριν από την ημερομηνία προσχώρησης, εξακολουθούν να ισχύουν μέχρις ότου ανανεωθούν σύμφωνα με το κεκτημένο και βάσει του χρονοδιαγράμματος του ανωτέρω καταλόγου ή μέχρι τις 31 Δεκεμβρίου 2005, εάν η ημερομηνία αυτή είναι προγενέστερη. Παρά τις διατάξεις του Τίτλου ΙΙΙ, Κεφάλαιο 4 της οδηγίας, οι άδειες κυκλοφορίας που καλύπτονται από την παρέκκλιση αυτή δεν τυγχάνουν της αμοιβαίας αναγνώρισης των κρατών μελών.

--------------------------------------------------
Άρθρο 17

Στο άρθρο 49 του Πρωτοκόλλου αριθ. 18 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη περί ιδρύσεως της Ευρωπαϊκής Κοινότητας, προστίθεται η ακόλουθη παράγραφος:

"49.3 Όταν μία ή περισσότερες χώρες καθίστανται κράτη μέλη και οι αντίστοιχες εθνικές κεντρικές τους τράπεζες καθίστανται μέρος του ΕΣΚΤ, αυξάνεται αυτομάτως το εγγεγραμμένο κεφάλαιο της ΕΚΤ και το όριο του ποσού συναλλαγματικών διαθεσίμων που μπορούν να μεταβιβασθούν στην ΕΚΤ. Η αύξηση υπολογίζεται πολλαπλασιάζοντας τα τότε ισχύοντα αντίστοιχα ποσά, επί τον λόγο της στάθμισης των νεοεισερχομένων εθνικών κεντρικών τραπεζών προς τη στάθμιση των εθνικών κεντρικών τραπεζών που είναι ήδη μέλη του ΕΣΚΤ, εντός της διευρυμένης κλείδας κατανομής. Η στάθμιση κάθε εθνικής κεντρικής τράπεζας στην κλείδα κατανομής υπολογίζεται κατ' αναλογία προς το άρθρο 29, παράγραφος 1 και τηρουμένου του άρθρου 29, παράγραφος 2. Χρησιμοποιούνται οι ίδιες περίοδοι αναφοράς για τα στατιστικά στοιχεία με τις εφαρμοσθείσες για την τελευταία πενταετή αναπροσαρμογή της στάθμισης βάσει του άρθρου 29, παράγραφος 3."

--------------------------------------------------
B. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

31994 L 0062: Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (EE L 365, 31.12.1994, σ. 10).

Κατά παρέκκλιση του άρθρου 6, παράγραφος 1, στοιχεία α) και β) της οδηγίας 94/62/ΕΚ, η Λιθουανία πρέπει να επιτύχει τους στόχους αξιοποίησης και ανακύκλωσης για τα ακόλουθα υλικά συσκευασίας μέχρι τις 31 Δεκεμβρίου 2006, σύμφωνα με τους ακόλουθους μεταβατικούς στόχους:

- ανακύκλωση πλαστικών: 10 %, κατά βάρος, έως την ημερομηνία προσχώρησης, 15 % για το 2004,

- ανακύκλωση μετάλλων: 10 %, κατά βάρος, έως την ημερομηνία προσχώρησης, 15 % για το 2004,

- ποσοστό συνολικής ανακύκλωσης: 25 % τουλάχιστον, κατά βάρος, για το 2004,

- ποσοστό συνολικής αξιοποίησης: 21 %, κατά βάρος, έως την ημερομηνία προσχώρησης, 32 % για το 2004 και 37 % για το 2005.

--------------------------------------------------
A. ΓΕΩΡΓΙΚΗ ΝΟΜΟΘΕΣΙΑ

1. 31991 R 2092: Κανονισμός (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (ΕΕ L 198, 22.7.1991, σ. 1), όπως τροποποιήθηκε τελευταία από:

- 32002 R 0473: Κανονισμός (ΕΚ) αριθ. 473/2002 της Επιτροπής της 15.3.2002 (ΕΕ L 75, 16.3.2002, σ. 21).

Κατά παρέκκλιση του άρθρου 6, παράγραφοι 1, 2 και 3 του κανονισμού (ΕΟΚ) αριθ. 2092/91, επιτρέπεται στη Λιθουανία, μέχρι την 1η Ιανουαρίου 2006, η χρήση στη βιολογική γεωργία σπόρων και αγενούς πολλαπλασιαστικού υλικού που δεν παράγονται με τη μέθοδο βιολογικής παραγωγής.

Κατά παρέκκλιση του άρθρου 6, παράγραφος 1 του κανονισμού (ΕΟΚ) αριθ. 2092/91, επιτρέπεται στη Λιθουανία η χρήση μη βιολογικής ζάχαρης σε παρασκευάσματα διατροφής μελισσών σε πιστοποιημένα βιολογικά μελισσοκομεία, μέχρι την 1η Ιανουαρίου 2006.

2. 31997 R 2597: Κανονισμός (ΕΚ) αριθ. 2597/97 του Συμβουλίου, της 18ης Δεκεμβρίου 1997, περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης (ΕΕ L 351, 23.12.1997, σ. 13), όπως τροποποιήθηκε τελευταία από:

- 31999 R 1602: Κανονισμός (ΕΚ) αριθ. 1602/1999 του Συμβουλίου της 19.7.1999 (ΕΕ L 189, 22.7.1999, σ. 43).

Κατά παρέκκλιση του άρθρου 3, παράγραφος 1, σημεία β) και γ) του κανονισμού (ΕΚ) αριθ. 2597/97, οι απαιτήσεις περιεκτικότητας σε λιπαρές ουσίες δεν ισχύουν για το γάλα κατανάλωσης το οποίο παράγεται στη Λιθουανία μέχρι την 1η Ιανουαρίου 2009, οπότε η Λιθουανία μπορεί να υπάγει το γάλα με περιεκτικότητα σε λιπαρές ουσίες 3,2 % (m/m) στην κατηγορία του πλήρους γάλακτος και το γάλα με περιεκτικότητα σε λιπαρές ουσίες τουλάχιστον 1,0 % (m/m) και κατ' ανώτατο όριο 2,5 % στην κατηγορία του ημιαποκορυφωμένου γάλακτος. Το γάλα κατανάλωσης που δεν πληροί τις απαιτήσεις περιεκτικότητας σε λιπαρές ουσίες δύναται να διατίθεται στο εμπόριο μόνο στη Λιθουανία ή να εξάγεται σε τρίτη χώρα.

3. 31999 R 1254: Κανονισμός (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (ΕΕ L 160, 26.6.1999, σ. 21), όπως τροποποιήθηκε τελευταία από:

- 32001 R 2345: Κανονισμός (ΕΚ) αριθ. 2345/2001 της Επιτροπής της 30.11.2001 (ΕΕ L 315, 1.12.2001, σ. 29).

Έως το τέλος του 2006, η Λιθουανία δύναται, κατά παρέκκλιση του άρθρου 3, στοιχείο στ) του κανονισμού (ΕΚ) αριθ. 1254/1999, να θεωρεί αγελάδες των φυλών που απαριθμούνται στο Παράρτημα Ι του κανονισμού (ΕΚ) αριθ. 2342/1999 της Επιτροπής, της 28ης Οκτωβρίου 1999, για καθορισμό των λεπτομερειών εφαρμογής του κανονισμού (ΕΚ) αριθ. 1254/1999 του Συμβουλίου, περί κοινής οργανώσεως αγοράς στον τομέα του βοείου κρέατος, όσον αφορά τα καθεστώτα πριμοδοτήσεων [2] ως επιλέξιμες για την πριμοδότηση θηλάζουσας αγελάδας δυνάμει του υποτμήματος 3 του κανονισμού (ΕΚ) αριθ. 1254/1999, εφόσον ζευγαρώνονται ή γονιμοποιούνται με ταύρους κρεατοπαραγωγού φυλής.

[2] ΕΕ L 281, 4.11.1999, σ. 30.

--------------------------------------------------
12. Δήλωση σχετικά με τη χερσαία διέλευση προσώπων μεταξύ της περιοχής του Καλίνινγκραντ και άλλων τμημάτων της Ρωσικής Ομοσπονδίας

Η Κοινότητα πρέπει να βοηθήσει τη Λιθουανία να εκπληρώσει όσο το δυνατόν συντομότερα τις προϋποθέσεις πλήρους συμμετοχής στο κεκτημένο του Σένγκεν, προκειμένου να εξασφαλισθεί ότι η Λιθουανία θα συμπεριληφθεί στην πρώτη ομάδα των νέων κρατών μελών που θα συμμετάσχουν πλήρως στο κεκτημένο του Σένγκεν. Η πλήρης συμμετοχή θα εξαρτηθεί από την αντικειμενική αξιολόγηση ότι πληρούνται όλες οι αναγκαίες προϋποθέσεις σύμφωνα με το κεκτημένο του Σένγκεν.

--------------------------------------------------
Ε. ΠΥΡΗΝΙΚΗ ΑΣΦΑΛΕΙΑ ΚΑΙ ΠΡΟΣΤΑΣΙΑ ΑΠΟ ΤΙΣ ΑΚΤΙΝΟΒΟΛΙΕΣ

31997 L 0043: Οδηγία 97/43/Ευρατόμ του Συμβουλίου, της 30ής Ιουνίου 1997, περί της προστασίας της υγείας από τους κινδύνους κατά την έκθεση στην ιοντίζουσα ακτινοβολία για ιατρικούς λόγους, και κατάργησης της οδηγίας 84/466/Ευρατόμ (EE L 180 της 9.7.1997, σ. 22).

Κατά παρέκκλιση από το άρθρο 8 της οδηγίας 97/43/Ευρατόμ, οι διατάξεις περί ακτινολογικού εξοπλισμού δεν εφαρμόζονται στην Πολωνία μέχρι τις 31 Δεκεμβρίου 2006. Σχετικός εξοπλισμός δεν διατίθεται στην αγορά άλλων κρατών μελών.

--------------------------------------------------
12003T010

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πρωτο : Αρχες - Άρθρο 10



Επίσημη Εφημερίδα αριθ. L 236 της 23/09/2003 σ. 0036 - 0036
Προσάρτημα Β

το οποίο αναφέρεται στο Κεφάλαιο 4, Τμήμα Β, υποτμήμα Ι, σημείο 2 του Παραρτήματος VΙΙΙ [*]

Εγκαταστάσεις επεξεργασίας ζωικών αποβλήτων (καθώς και ανεπάρκειες και προθεσμίες για τη διόρθωση των ανεπαρκειών αυτών)

Αριθ. | Επωνυμία της εγκατάστασης | Ανεπάρκειες | Ημερ/νία πλήρους συμμόρφωσης |

1. | Triāls Valmieras SH | Κανονισμός (ΕΚ) αριθ. 1774/2002: Παράρτημα V, Κεφάλαιο Ι, σημεία 1(β), 1(ε)(ii), 4Παράρτημα VΙΙ, Κεφάλαιο Ι, Τμήμα Γ, σημείο 8 | 31.12.2004 |

2. | Gauja AB | Κανονισμός (ΕΚ) αριθ. 1774/2002: Παράρτημα V, Κεφάλαιο Ι, σημεία 1(β), 1(ε)(ii), 4Παράρτημα VΙΙ, Κεφάλαιο Ι, Τμήμα Γ, σημείο 8 | 31.12.2004 |

[*] Για το κείμενο του παραρτήματος VIII, βλέπε την ΕΕ L 236 της 23.9.2003, σ. 824.

--------------------------------------------------
34. Δήλωση της Δημοκρατίας της Λιθουανίας όσον αφορά τις λιθουανικές αλιευτικές δραστηριότητες στη ζώνη διακανονισμού της επιτροπής για την αλιεία στο Βορειοανατολικό Ατλαντικό (NEAFC)

Η Λιθουανία δηλώνει το ενδιαφέρον της για τη συνέχιση της παραδοσιακής αλιείας στη ζώνη διακανονισμού της Επιτροπής για την Αλιεία στο Βορειοανατολικό Ατλαντικό (NEAFC) μετά την προσχώρηση στην Ευρωπαϊκή Ένωση. Η Λιθουανία βασίζεται στην υποστήριξη της ΕΕ κατά την προσχώρησή της στη NEAFC. Η Λιθουανία προσδοκά ότι μετά την προσχώρηση στην ΕΕ, οι αλιευτικές δραστηριότητες της Λιθουανίας στη ζώνη διακανονισμού NEAFC θα συνεχισθούν και ότι θα κατανεμηθούν επαρκείς ποσοστώσεις στη ζώνη αυτή σύμφωνα με την αρχή της σχετικής σταθερότητας.

--------------------------------------------------
Α. ΓΕΩΡΓΙΚΗ ΝΟΜΟΘΕΣΙΑ

32001 R 1260: Κανονισμός (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (ΕΕ L 178, 30.6.2001, σ. 1), όπως τροποποιήθηκε από:

- 32002 R 0680: Κανονισμός (ΕΚ) αριθ. 680/2002 της Επιτροπής της 19.4.2002 (ΕΕ L 104, 20.4.2002, σ. 26).

Κατά παρέκκλιση από το άρθρο 45 του κανονισμού (ΕΚ) αριθ. 1260/2001 και των αντίστοιχων άρθρων των άλλων κανονισμών περί της κοινής οργάνωσης των γεωργικών αγορών, η Σλοβακία δύναται, έως τις 31 Δεκεμβρίου 2006, να συνεχίσει τη χορήγηση κρατικής ενίσχυσης προκειμένου να εξασφαλισθεί η λειτουργία του συστήματος παραλαβών σε αποθήκες και παραλαβών αγαθών, όπως περιγράφεται στον Νόμο αριθ. 144/1998 Z. z. περί παραλαβής σε αποθήκες και παραλαβής αγαθών, που τέθηκε σε ισχύ την 1η Ιουνίου 1998.

Η Σλοβακία υποβάλλει ετήσια έκθεση στην Επιτροπή σχετικά με την εφαρμογή του εν λόγω μέτρου κρατικής ενίσχυσης, αναφέροντας τη μορφή και τα ποσά της ενίσχυσης.

--------------------------------------------------
12003T/AFI/DCL/15

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Τελική πράξη - III. Άλλες δηλώσεις - Γ. Κοινές δηλώσεις των παρόντων κρατών μελών - 15. Δήλωση για την ελεύθερη κυκλοφορία των εργαζομένων: Πολωνία



Επίσημη Εφημερίδα αριθ. L 236 της 23/09/2003 σ. 0977 - 0977
2. ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΚΕΦΑΛΑΙΩΝ

Συνθήκη για την Ευρωπαϊκή Ένωση,

Συνθήκη περί ιδρύσεως της Ευρωπαϊκής Κοινότητας.

1. Παρά τις υποχρεώσεις που απορρέουν από τις Συνθήκες στις οποίες βασίζεται η Ευρωπαϊκή Ένωση, η Τσεχική Δημοκρατία δύναται να διατηρήσει σε ισχύ, για πέντε έτη από την ημερομηνία προσχώρησης, τους κανόνες που ορίζονται στο Νόμο περί Συναλλάγματος Αριθ. 217/1995 Sb., όπως τροποποιήθηκε, σχετικά με την απόκτηση δευτερεύουσας κατοικίας από υπηκόους των κρατών μελών που δεν είναι μόνιμοι κάτοικοι της Τσεχικής Δημοκρατίας και από εταιρείες οι οποίες έχουν συσταθεί σύμφωνα με τη νομοθεσία άλλου κράτους μέλους και δεν είναι εγκατεστημένες ούτε έχουν υποκατάστημα ή πρακτορείο που να τις αντιπροσωπεύει στο έδαφος της Τσεχικής Δημοκρατίας.

2. Παρά τις υποχρεώσεις που απορρέουν από τις Συνθήκες στις οποίες βασίζεται η Ευρωπαϊκή Ένωση, η Τσεχική Δημοκρατία δύναται να διατηρήσει σε ισχύ, για επτά έτη από την ημερομηνία προσχώρησης, τους κανόνες που ορίζονται στον Νόμο αριθ. 219/1995 Sb., περί Συναλλάγματος, όπως τροποποιήθηκε, τον Νόμο αριθ. 229/1991 Sb. για τη διευθέτηση των σχέσεων ιδιοκτησίας γαιών και άλλης γεωργικής περιουσίας και τον Νόμο αριθ. 95/1999 Sb., για τους όρους μεταβίβασης γεωργικών ή δασικών εκτάσεων από το κράτος σε άλλους φορείς σχετικά με την απόκτηση γεωργικών και δασικών εκτάσεων από υπηκόους των κρατών μελών και από εταιρείες οι οποίες έχουν συσταθεί σύμφωνα με τη νομοθεσία άλλου κράτους μέλους και δεν είναι ούτε εγκατεστημένες ούτε εγγεγραμμένες στην Τσεχική Δημοκρατία. Σε καμία περίπτωση, δεν είναι δυνατόν υπήκοος κράτους μέλους, όσον αφορά την απόκτηση γεωργικών και δασικών εκτάσεων, να έχει λιγότερο ευνοϊκή μεταχείριση από την ισχύουσα κατά την ημερομηνία υπογραφής της Συνθήκης Προσχώρησης, ούτε να υπόκειται σε μεγαλύτερους περιορισμούς απ' ό,τι υπήκοος τρίτης χώρας.

Οι αυτοαπασχολούμενοι αγρότες που είναι υπήκοοι άλλου κράτους μέλους και οι οποίοι επιθυμούν να εγκατασταθούν και να κατοικήσουν στην Τσεχική Δημοκρατία, δεν υπόκεινται στις διατάξεις του προηγούμενου εδαφίου ούτε σε άλλες διαδικασίες πέραν αυτών που ισχύουν για τους υπηκόους της Τσεχικής Δημοκρατίας.

Το τρίτο έτος μετά την ημερομηνία προσχώρησης, πραγματοποιείται γενική ανασκόπηση αυτών των μεταβατικών μέτρων. Προς τούτο, η Επιτροπή υποβάλλει έκθεση στο Συμβούλιο. Το Συμβούλιο μπορεί, αποφασίζοντας ομόφωνα βάσει πρότασης της Επιτροπής, να αποφασίσει τη συντόμευση ή περάτωση της μεταβατικής περιόδου που αναφέρεται στο πρώτο εδάφιο.

Εφόσον αποδεικνύεται επαρκώς ότι, κατά τη λήξη της μεταβατικής περιόδου, θα σημειωθούν σοβαρές διαταράξεις ή θα υπάρξει απειλή σοβαρών διαταράξεων, στην αγορά γεωργικών εκτάσεων στην Τσεχική Δημοκρατία, η Επιτροπή, κατόπιν αιτήματος της Τσεχικής Δημοκρατίας, αποφασίζει για την παράταση της μεταβατικής περιόδου για τρία χρόνια, κατ' ανώτατο όριο.

--------------------------------------------------
3. ΕΛΕΥΘΕΡΗ ΠΑΡΟΧΗ ΥΠΗΡΕΣΙΩΝ

1. 31997 L 0009: Οδηγία 97/9/ΕΚ του Ευρωπαϊκού Κοινοβουλίου και του Συμβουλίου, της 3ης Μαρτίου 1997, σχετικά με τα συστήματα αποζημίωσης των επενδυτών (ΕΕ L 84 της 26.3.1997, σ. 22).

Κατά παρέκκλιση του άρθρου 4, παράγραφος 1 της οδηγίας 97/9/ΕΚ, το ελάχιστο επίπεδο αποζημίωσης δεν ισχύει για την Πολωνία έως τις 31 Δεκεμβρίου 2007. Η Πολωνία πρέπει να διασφαλίσει ότι το σύστημά της για την αποζημίωση των επενδυτών προβλέπει κάλυψη τουλάχιστον 7000 ευρώ έως την 31η Δεκεμβρίου 2004, τουλάχιστον 11000 ευρώ από την 1η Ιανουαρίου 2005 έως την 31η Δεκεμβρίου 2005, τουλάχιστον 15000 ευρώ από την 1η Ιανουαρίου 2006 έως την 31η Δεκεμβρίου 2006 και τουλάχιστον 19000 ευρώ από την 1η Ιανουαρίου 2007 έως την 31η Δεκεμβρίου 2007.

Κατά τη διάρκεια της μεταβατικής περιόδου, τα άλλα κράτη μέλη διατηρούν το δικαίωμα να εμποδίζουν παραρτήματα πολωνικών επιχειρήσεων επενδύσεων που είναι εγκατεστημένα στο έδαφός τους να ασκούν τις δραστηριότητές τους, εκτός εάν και μέχρις ότου τα παραρτήματα αυτά υπαχθούν σε επίσημα αναγνωρισμένο σύστημα αποζημίωσης των επενδυτών στην επικράτεια του ενδιαφερομένου κράτους μέλους προκειμένου να καλύπτεται η διαφορά μεταξύ του πολωνικού επιπέδου αποζημίωσης και του ελάχιστου επιπέδου που αναφέρεται στο άρθρο 4, παράγραφος 1.

2. 32000 L 0012: Οδηγία 2000/12/ΕΚ του Ευρωπαϊκού Κοινοβουλίου και του Συμβουλίου της 20ής Μαρτίου 2000, σχετικά με την ανάληψη και την άσκηση δραστηριότητας πιστωτικών ιδρυμάτων (ΕΕ L 126 της 26.5.2000, σ. 1), όπως τροποποιήθηκε από:

- 32000 L 0028: Οδηγία 2000/28/ΕΚ του Ευρωπαϊκού Κοινοβουλίου και του Συμβουλίου, της 18.9.2000 (ΕΕ L 275 της 27.10.2000, σ. 37).

Όσον αφορά το άρθρο 5 της οδηγίας 2000/12/ΕΚ, η απαίτηση αρχικού κεφαλαίου, η οποία προβλέπεται στην παράγραφο 2, δεν ισχύει, μέχρι τις 31 Δεκεμβρίου 2007, για τα συνεταιριστικά πιστωτικά ιδρύματα που έχουν ήδη συσταθεί στην Πολωνία κατά την ημερομηνία προσχώρησης. Η Πολωνία πρέπει να διασφαλίσει ότι η απαίτηση αρχικού κεφαλαίου για τα συνεταιριστικά αυτά πιστωτικά ιδρύματα προβλέπει κάλυψη τουλάχιστον 300000 ευρώ έως την 31η Δεκεμβρίου 2005 και τουλάχιστον 500000 ευρώ από την 1η Ιανουαρίου 2006 έως την 31η Δεκεμβρίου 2007.

Κατά τη διάρκεια της μεταβατικής περιόδου, δυνάμει του άρθρου 5, παράγραφος 4, οι ίδιοι πόροι αυτών των επιχειρήσεων δεν μπορούν να είναι λιγότεροι από το υψηλότερο επίπεδο που θα έχει επιτευχθεί με ισχύ από την ημερομηνία της προσχώρησης.

--------------------------------------------------